《画船》
宋代·蒲寿宬

世路羊肠姑已之，扁舟我欲问冰夷。
只因吏部酷好酒，岂是鸡林要售诗。
万事不如潮有信，寸心唯赖月相知。
斜风细雨休归去，此政老翁沉醉时。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。